REGOLAMENT TAL-KUMMISSJONI (KE) Nru 118/2005
tas-26 ta' Jannar 2005
li jbiddel l-Anness VIII għar-Regolament tal-Kunsill (KE) Nru 1782/2003 u jistabbilixxi l-limiti massimi baġitarji għall-implimentazzjoni parzjali jew opzjonali tal-Iskema ta' Pagament Uniku u l-pakketti finanzjarji għall-Iskema ta' ħlas uniku għaż-żona stabilliti f'dak ir-Regolament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (1), u b’mod partikolari l-Artikoli 64(2) u 70(2), 143b (3) u 145 (i) u 2 tiegħu,
Billi:
(1)
Għall-Istati Membri li jużaw l-għażla stabblita mill-Artikolu 62 tar-Regolament (KE) Nru 1782/2003, u bla ħsara għat-tagħrif komunikat kif imsemmi fl-Artikolu 145(i) ta' dak ir-Regolament, l-ammonti tal-Anness VIII għal dak ir-Regolament għandhom ikunu riveduti.
(2)
Għall-Istati Membri li jimplimentaw l-iskema ta' pagament uniku stabbilita fl-Intestatura III tar-Regolament (KE) Nru 1782/2003 fl-2005, il-limiti massimi baġitarji għal kull ħlas msemmi fl-Artikoli 66 sa 69 ta' dak ir-Regolament għandhom ikunu iffissati għall-2005.
(3)
Għall-Istati Membri li fl-2005 jużaw l-għażla stabbilita fl-Artikolu 70 tar-Regolament (KE) Nru 1782/2003, il-limiti massimi baġitarji li japplikaw għall-ħlasijiet diretti esklużi mill-iskema ta' pagament uniku għandhom ikun iffissati għall-2005.
(4)
Għall-Istati Membri li jużaw l-għażla stabbilita fl-Artikolu 71 tar-Regolament (KE) Nru 1782/2003, il-limiti massimi baġitarji li japplikaw għall-ħlasijiet diretti elenkati fl-Anness VI għal dak ir-Reoglament għandhom ikun iffissati għall-2005.
(5)
Għaċ-ċarezza, huma xieraq li jkunu ppubblikata l-limiti massimi baġitarji tal-iskema ta' pagament uniku għall-2005 wara li jkunu mnaqqsa l-limiti stabbiliti għall-ħlasijiet msemmija fl-Artikoli 66 sa 70 ta' dak ir-Regolament mill-limiti riveduti tal-Anness VIII għar-Regolament (KE) Nru 1782/2003.
(6)
Għal dawk l-Istati Membri li aċċedew għall-Komunità fl-2004 u se jimplimentaw l-Iskema ta' ħlas uniku għaż-żona stabbilita fl-Intestatura IVa tar-Regolament (KE) Nru 1782/2003 tal-2005, il-pakketti finanzjarji annwali għal dik is-sena għandhom ikunu ffisati skont l-Artikolu 143b (3) ta' dak ir-Regolament.
(7)
Il-miżuri previsti f'dan ir-Regolament huma konformi mal-opinjoni tal-Kumitat ta' Ġestjoni għall-ħlasijiet diretti,
ADOTTAT DAN IR-REGOLAMENT:
Artikolu 1
L-Anness VIII għar-Regolament (KE) Nru 1782/2003 jinbidel bit-test stabbilit fl-Anness I għal dan ir-Regolament.
Artikolu 2
1. Il-limiti massimi baġitarji għall-2005 msemmija fl-Artikolu 64(2) tar-Regolament (KE) Nru 1782/2003 għandhom ikunu stabbiliti fl-Annessi II u III ta' dan ir-Regolament.
2. Il-limiti massimi baġitarji għall-2005 msemmija fl-Artikolu 71(2) tar-Regolament (KE) Nru 1782/2003 għandhom ikunu stabbiliti fl-Anness IV ta' dan ir-Regolament.
3. Il-limiti massimi baġitarji għall-iskema ta' pagament uniku fl-2005 għandha tkun stabbilita fl-Anness V ta' dan ir-Regolament.
4. Il-pakketti finanzjarji annwali għall-2005 msemmija fl-Artikolu 143b(3) tar-Regolament (KE) Nru 1782/2003 għandhom ikunu stabbiliti fl-Anness VI ta' dan ir-Regolament.
Artikolu 3
L-Istati Membri li jagħżlu l-implimentazzjoni reġjonali stabbilita fl-Artikolu 58 tar-Regolament (KE) Nru 1782/2003 għandhom jikkomunikaw il-limiti massimi reġjonali stabbiliti sal-31 ta' Diċembru fl-ewwel sena ta' implimentazzjoni tal-iskema ta' pagament uniku lill-Kummissjoni sal-1 ta' Marzu tas-sena ta' wara.
Artikolu 4
Dan ir-Regolament għandu jidħol fis-seħħ fis-seba' jum wara l-publikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 26 ta' Jannar 2005.